Pierre Phalèse

Pierre Phalèse den eldre (ca. 1510–1573) var en flamsk musikkforlegger og koppergravør fra tida rundt overgangen fra De burgundiske Nederlandene til De spanske Nederlandene.

Liv og virke 
Phalèse var sønn av bryggeren Augustin van der Phaliesen, ellers er lite kjent om livet hans. 

I 1541 grunnla Phalèse en universitetsbokhandel i Leuven. Det var på denne tida de første musikkforlagene ble grunnlagt, og i 1542 fikk han privilegium på å trykke noter.

Phalèse gav først og fremst ut messer, motetter, magnificater og franske, nederlandske og italienske sanger av komponister som Cipriano de Rore, Orlando di Lasso og Clemens non Papa og andre. I tillegg gav han ut Selectissima...In Guiterna Ludenda Carmina, en grunnleggende lærebok i luttspill og samlingen Hortus Cytharae for cister.

Fra 1572 samarbeidet Phalèse den eldre med  i Antwerpen, dit sønnen  (1550–1629) flyttet geskjeften til etter 1581. Datteren Madleine Phalèse (1586–1652) drev forlaget etter hans død og driften fortsatte i det minste fram til 1669, da etterkommere etter Phalèse gav ut Marco Uccellinis verk Sinfonie boscavecie a violino solo e basso med angivelsen «Anversa, presso i Heredi di Pietro Phalesio, al Ré David».

Utgivelser 
 Hortus Musarum (1552)
 Luculentum Theatrum Musicum, 1568. (Faksimile, Tree Edition, Lübeck 2008)
 Selectissima Elegantissimaque Guiterna Carmina, 1570. (Faksimile, Tree Edition, Lübeck 2007)
 Hortus Cytharae, 1570. (Faksimile, Tree Edition, Lübeck 2009)
 Löwener Tanzbuch des Pierre Phalese (1571)
 Antwerpener Tanzbuch (Chorearum Molliorum Collectanea, 1583)

Referanser

Kilder

Eksterne lenker 
 
 

Musikkforleggere
Personer fra Leuven